بغوی

ابو محمد حسین بن مسعود بغوی (433ھ/436ھ-516ھ/1122ء) مشہور شافعی، ایرانی مسلمان مفسر، محدث تھے جو اپنی تفسیر بغوی کے باعث جانے جاتے ہیں۔

 نام 
ابو محمد الحسین بن مسعود بن محمد المعروف بالفرا البغوی الفقیہ شافعی المحدث المفسر
 ولادت 
ابو الفراء کی پیدائش 433ھ یا 436ھ میں ایران کے شہر باغ یا باغشر میں ہوئی جو ہرات اور مارورید کے درمیان میں واقع ہے۔
 لقب کی وجہ تسمیہ 
امام بغوی کا لقب (الفارا) ان کی کھالوں کی تجارت کی وجہ سے مشہور ہے۔ جبکہ جائے پیدائش باعث بغوی کے لقب سے مشہور ہے۔
 علمی شہرت 
آپ حدیث کے شعبہ میں اپنی تصانیف مثلاً شرح السنۃ اور مصابیح السنۃ کے باعث مشہور ہیں۔ مصابیح السنۃ تبریزی (وفات:741ھ) کی جانب سے کیے گئے اضافہ کے ساتھ مشکٰوۃ المصباح کے نام سے مشہور ہے۔
آپ علوم کے سمندر تھے۔ آپ نے قاضی حسین بن محمد ماروریدی سے فقہ سیکھی اور کلام الہیٰ کی تفسیر کی اور حضرت نبی کریم ﷺ کے اقوال کی مشکلات کو واضح کیا اور حدیث کو روایت کیا اور پڑھایا۔ آپ طہارت کی صورت میں درس دیتے تھے۔
 تصانیف 
آپ نے بہت سی کتابیں تصنیف کیں۔
 معالم التنزیل (مشہور تفسیر بغوی کے نام سے ہے۔ یہ کتاب قرآن مجید کی تفسیر ہے)۔
 کتاب التہذیب امام شافعی (یہ کتاب فقہ کے بارے میں ہے)۔
 شرح السنۃ (یہ کتاب حدیث کے بارے میں ہے)۔
 کتاب المصابیح جو مصابیح السنۃ سے معروف ہے
 الانوار فی شمائل النبی المختار
 جمع بین الصحیحین
 اربعین حدیث
 مجموعہ من فتاویٰ

 وفات 
آپ نے شوال 510ھ میں وفات پائی اور اپنے شیخ قاضی حسین کے پاس طالقانی کے قبرستان میں دفن ہوئے۔ آپ کی قبر وہاں مشہور ہے۔ ایک روایت میں آپ کی وفات 516ھ بھی بتائی گئی ہے۔ جو شیخ ذکی الدین عبد العظیم المنذری کی تصنیف کتاب الفوائد الشغیریہ میں ہے۔تاریخ ابن خلکان المعروف وفیات الاعیان و ابناء الزمان جلد2 صفحہ 131 نفیس اکیڈیمی اردو بازار کراچی

 حوالہ جات 

زمرہ:1040ء کی دہائی کی پیدائشیں
زمرہ:1041ء کی پیدائشیں
زمرہ:1044ء کی پیدائشیں
زمرہ:1117ء کی وفیات
زمرہ:بارہویں صدی کی ایرانی شخصیات
زمرہ:خراسان کی شخصیات
زمرہ:شوافع
زمرہ:فارسی سنی علماء اسلام
زمرہ:گیارہویں صدی کی ایرانی شخصیات
زمرہ:گیارہویں صدی کے اسلامی مسلم علما
زمرہ:محدثین
زمرہ:مفسرین
زمرہ:اثری شخصیات
زمرہ:ویکی ڈیٹا سے مختلف مختصر وضاحت
زمرہ:مرو میں وفات پانے والی شخصیات